CELEX: 62013TN0336
Language: fi
Date: 2013-06-24 00:00:00
Title: Asia T-336/13: Kanne 24.6.2013 — Borghezio v. parlamentti

31.8.2013   
            
            
               FI
            
            
               Euroopan unionin virallinen lehti
            
            
               C 252/36
            
         Kanne 24.6.2013 — Borghezio v. parlamentti
   (Asia T-336/13)
   2013/C 252/61
   Oikeudenkäyntikieli: ranska
   
      Asianosaiset
   
   
      Kantaja: Mario Borghezio (Torino, Italia) (edustaja: asianajaja H. Laquay)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kanteen tutkittavaksi ja hyväksymään sen ja näin ollen kumoamaan Euroopan parlamentin päätöksen, joka annettiin parlamentin puhemiehen täysistunnossa 10.6.2013 esittämänä julistuksena ja jonka nojalla kantaja toimii parlamentissa 3.6.2013 lähtien sitoutumattomana jäsenenä ja on näin ollen mainitusta päivämäärästä lähtien erotettu Vapaa ja demokraattinen Eurooppa -puolueesta
            
         
               —
            
            
               määräämään oikeudenkäyntikuluista harkintansa mukaisesti.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa — sen lisäksi, että hän väittää, että päätöksestä hänen toimimisestaan sitoutumattomana parlamentin jäsenenä aiheutuu oikeusvaikutuksia, koska sillä estetään häntä hoitamasta edustajantehtäväänsä samoissa olosuhteissa kuin poliittiseen ryhmään kuuluvat jäsenet — kahteen kanneperusteeseen. Kantajan mukaan parlamentin on tutkittava, onko asiassa rikottu vakavasti ja ilmeisen selvästi poliittisen ryhmän sääntöjä tai loukattu yleisiä oikeusperiaatteita.
   
               1)
            
            
               Ensimmäinen kanneperuste perustuu Vapaa ja demokraattinen Eurooppa -puolueen sääntöjen vakavaan ja ilmeisen selvään rikkomiseen, koska päätös kantajan erottamisesta puolueesta tehtiin vastoin puolueen sääntöjä ennen puolueen seuraavaa kokousta.
            
         
               2)
            
            
               Toinen kanneperuste perustuu kantajan puolustautumisoikeuksien rikkomiseen, koska hän ei ole voinut esittää väitteitään puolustautuakseen Vapaa ja demokraattinen Eurooppa -puolueen kokouksessa.